Document ID: 31998R2130

ΚΑΝΟΝΙΣΜΟΣ (ΕΚ) αριθ. 2130/98 ΤΗΣ ΕΠΙΤΡΟΠΗΣ της 5ης Οκτωβρίου 1998 σχετικά με την κατάργηση του κανονισμού (ΕΚ) αριθ. 370/98 για τη λήψη έκτακτων μέτρων στήριξης της αγοράς στον τομέα του χοιρείου κρέατος στη Γερμανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3290/94 (2), και ιδίως το άρθρο 20,
Εκτιμώντας:
ότι λόγω της εμφανίσεως της κλασικής πανώλης των χοίρων σε ορισμένες περιοχές παραγωγής της Γερμανίας, και ιδίως στο ομόσπονδο κράτος Μεκλεμβούργο - Δυτική Πομερανία η Επιτροπή θέσπισε κτηνιατρικούς και εμπορικούς περιορισμούς για ορισμένες ζώνες του εν λόγω ομόσπονδου κράτους με την απόφαση 98/104/ΕΚ της Επιτροπής, της 28ης Ιανουαρίου 1998, σχετικά με ορισμένα μέτρα προστασίας κατά της κλασσικής πανώλης των χοίρων στη Γερμανία (3), όπως τροποποιήθηκε από την απόφαση 98/413/ΕΚ (4), ότι θεσπίστηκαν έκτακτα μέτρα στήριξης της αγοράς του χοιρείου κρέατος για το εν λόγω κράτος μέλος από τον κανονισμό (ΕΚ) αριθ. 370/98 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1427/98 (6) 7
ότι λόγω της προόδου που πραγματοποιήθηκε στο υγειονομικό επίπεδο, είναι σκόπιμο να σταματήσει η εφαρμογή των έκτακτων μέτρων στήριξης της αγοράς 7 ότι, επομένως, πρέπει να καταργηθεί ο κανονισμός (ΕΚ) αριθ. 370/98 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρίου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 370/98 καταργείται.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Οκτωβρίου 1998.

Labels: 17
19
3
6
18